डाक विभाग की बैठक में विभिन्न योजनाओं की दी जानकारी
कस्बेमें मंगलवार को मातोर चौराहे पर स्थित अग्रवाल धर्मशाला में डाक विभाग की बैठक आयोजित हुई। बैठक की अध्यक्षता डाक मंडल अलवर के प्रवर अधीक्षक अमनप्रीत सिंह ने की। कार्यक्रम के विशिष्ट अतिथि अलवर मुख्यालय के सहायक अधीक्षक मोहन सिंह मीणा रहे। बैठक में डाकघर की विभिन्न योजनाओं के बारे में विस्तार से जानकारी दी गई।
प्रवर अधीक्षक ने सभी डाककर्मियों को विभाग द्वारा संचालित जन कल्याणकारी योजनाओं के बारे में जानकारी दी तथा आमजन को इससे लाभान्वित कराने के लिए प्रेरित किया। विशिष्ट अतिथि मीणा ने डाककर्मियों को डाकघर की महत्वाकांक्षी योजनाओं सुकन्या समृद्धि योजना, ग्रामीण डाक-जीवन बीमा योजना, अटल पेंशन योजना सहित अन्य सभी योजनाओं पर जानकारी देकर इन योजनाओं में अधिक से अधिक लोगों को लाभान्वित करने के लिए डाककर्मियों को लक्ष्य प्रदान किए। कार्यक्रम के तहत ग्रामीण डाक जीवन बीमा की प्रथम प्रीमियम राशि 1,17,405 रुपए, डाक जीवन बीमा राशि 4,16,949 रुपए, सुकन्या समृद्धि खाते 142, अन्य खाते 438 अटल पेंशन योजना के 66 खातों का अर्जन किया गया। कार्यक्रम में मंच संचालन अलवर दक्षिण के सहायक अधीक्षक रामसिंह ने किया। कार्यक्रम के समापन पर खैरथल उपडाकपाल गोविंदराम द्वारा सभी का आभार धन्यवाद व्यक्त किया गया।
खैरथल. डाक विभाग की बैठक में योजनाओं की जानकारी देते अधिकारी।
hin_Deva awa_Deva hin_Deva hin_Deva